cyanic-selkie/wikianc huggingface dataset:
Egyptisk demotisk skrift
Demotisk (gresk demo-tiko's, av démos, 'folk') var eit skriftspråk i det gamle Egypt som blei brukt til «folkelege» føremål, som litteratur og økonomi, i motsetnad til dei meir seremonielle hieroglyfane og hieratisk skrift.
Stolmen
Stolmabrua går frå til øya Selbjørn. Då ho stod ferdig i november 1998 var ho den lengste fritt frambygg-kassebru i lettbetong i verda.
Historie
Det er gjort arkeologiske funn fra mellom anna vikingtida.
Det var stor tysk aktivitet på Stolmen under den andre verdskrigen. På det meste var over 1000 tyskarar stasjonert her. De bemanna observasjonspostar, radiostasjon og kystartilleri.
På 70-talet var det ein Decca-stasjon heilt sør på øya på Våge.
Kjetil Wæhler
Kjetil Wæhler er ein norsk tidlegare fotballspelar frå Oslo som vart seriemeister 2005 og noregsmeister 2008 med Vålerenga, og vinnar av svenska cupen 2013 med IFK Göteborg.
Caramello
Caramello er ein sjokolade som Nidar AS lagar og distribuerer.
Kjetil Wæhler
Wæhler spelte på FC Lyn Oslo frå 1992 til 1999. Deretter var han knytt til engelske Wimbledon FC fram til 2002, då han ei kort tid var Mosse-spelar. Sidan hadde han kontrakt med Vålerenga i vel seks år til hausten 2008, der han var ein sentral spelar frå sin midtstopparplass. Oslolaget vann den norske toppserien i 2005 og sigra med 4-1 over Stabæk IF i NM-finalen 2008. Vinteren 2009 flytta Wahler over til danske Aalborg BK, før ferda gjekk vidare i 2012 til den svensk toppklubben IFK Göteborg. Med Göteborg vart han svensk cupvinnar 26. mai 2013, etter at laget hans tok heim sigeren på straffeskyting mot Djurgårdens IF. Wæhler avslutta sitt lange fotballiv med to sesongar i Vålerenga i 2015 og 2016.
Frå debuten i 2005 til sin siste kamp for Noreg i 2013, aksla Wæhler landslagstrøya 32 gongar. Han var fast stopparkollega med Brede Hangeland i åra 2010 og 2011, elles gjekk han ut og inn av landslagsellevaren. Han skåra sitt einaste landslagsmål då han vart kampvinnar mot Sør-Afrika på Ullevaal stadion i Oslo 10. oktober 2009.
SEAS
SEAS Fabrikker AS i Moss, er ein norsk produsent av høgttalardrivarar. SEAS produserer eit stort utval av forskjellige typar drivarar, som vert nytta av mange forskjellige høgttalarprodusentar, både i Europa og Nord-Amerika.
Caramello
Produktet vart introdusert i 1958 og er i hopsett av mjølkesjokolade fylt med mjuk, flytande karamell. Sjokoladen inneheld minst 30% kakao, minst 20% mjølk, og kvart eksemplar veg 35 gram.
I dag er Caramello-sjokoladen bølgjeforma, har tynnare sjokoladeveggar og inneheld meir karamell enn før.
Oxfordshire
Oxfordshire (forkorta Oxon) er eit grevskap i Søraust-England, som grensar til Northamptonshire, Buckinghamshire, Berkshire, Wiltshire, Gloucestershire og Warwickshire.
Det er delt inn i fem lokale distrikt: Oxford, Cherwell, Vale of White Horse (etter Uffington White Horse), West Oxfordshire og South Oxfordshire.
Grevskapet har ein stor turistindustri og er kjend for mange motorsportselskap og fasilitetar.
Den største byen Oxford og andre større busetnader er Banbury, Bicester, Kidlington og Chipping Norton nord i Oxford; Witney i vest, Thame og Chinnor i aust, og Abingdon, Wantage, Didcot, Wallingford og Henley-on-Thames i sør.
Det høgaste punktet i grevskapet er White Horse Hill i Vale of White Horse, på 261 meter over havet. .
Historie
Frå angelsaksisk tid har Oxfordshire vore viktig jordbruksland. Romarane grunnla ikkje nokre større stader i området og det var først då Oxford vart grunnlagt på 800- eller 900-talet at det oppstod større busetnader. Alfred den store var sjølv frå Wantage. Universitetet i Oxford vart grunnlagd i 1096.
Frå 1200-talet var området sentralt i handelen med ull frå Cotswolds.
Jernbanen vart utbygt fram til Didcot i 1839. Bilprodusenter etablerte seg der tidleg: Morris Motors i 1912 og MG i 1923. Etter kvart vart det særleg produksjon knytt til motorsport som dominerte bilindustrien i området. Jordbruket har vorte langt viktigare og i 2004 var det mindre enn 1 % av folkesetnaden som arbeidde innan jordbruksnæringa.
Christiansborg
Det nåværande slottet er i nybarokk og vart bygd 1907–28 etter teikningar av Thorvald Jørgensen.
Christiansborg er freda.
Allen Forte
Allen Forte var ein USA-amerikansk musikkteoretikar som var professor i musikk ved Yale University. Han er truleg mest kjend for boka The Structure of Atonal Music.
Concord i New Hampshire
Historie
Byen vart grunnlagt i 1725.
Audioingeniør
Audioingeniør, eller lydingeniør, er ein person som har ingeniørutdanning (Bachelor, Master eller doktorgrad) innan audioteknologi. I Noreg hadde Høgskolen i Buskerud fram til 2015 ei treårig utdanning på Bachelor-nivå innan audioteknologi.
Medan ein lydteknikar arbeider med opptak, redigering og ymse manipulering av lydmateriale arbeider ein audioingeniør med teknologien som ligg til grunn for det tekniske utstyret lydteknikarane nyttar, som til dømes utvikling av nytt utstyr, modifisering av utstyr, prosjektering av nye lydanlegg for studio, kringkasting, osb.
Moderne audioteknologi byggjer i stort mon på digital signalhandsaming, så audioingeniørar må ha inngåande kjennskap til dette fagområdet. Dei bør dessutan ha grunnleggande kunnskap om akustikk, elektronikk, høgtalarar, mikrofonar, måleteknikk, osb.
Marcelo Baron Polanczyk
Han spela for klubbane Ventforet Kofu, JEF United Ichihara, Shimizu S-Pulse, Cerezo Osaka, Kashima Antlers, Vegalta Sendai, Vissel Kobe og Avispa Fukuoka.
Kalonéri
Kalonéri (gresk Καλονέρι) er ein landsby i periferieininga Kozáni i Vest-Makedonía i Hellas. Kalonéri var hovudsete i den tidlegare kommunen Áskio, som no er ei kommunaleining i kommunen Vóio.
Rutland
Frå nord til sør er det berre 18 km langt og får vest til aust berre 17 km breitt. Det er den minste sameinte styresmakta i England ut frå folketal og berre City of London har mindre areal. Det er òg det minste historiske grevskapet i England, som har gjeve det mottoet Multum In Parvo eller «mykje i lite». Av dei moderne seremonielle grevskapa er Isle of Wight, City of London og City of Bristol mindre.
Dei einaste byane i Rutland er Oakham, som er administrasjonsstad, og Uppingham. Midt i grevskapet ligg det store vassreservoaret Rutland Water. Dette ere it viktig naturreservat for overvintrande fuglevilt og hekkestad for fiskeørn.
Dei eldste hyttene i Rutland er bygd av kalkstein eller jernmalm og mange har tak av Collywestonskifer eller takhalm.
Kondensasjon
Kondensasjon er ein faseovergong frå gass (eller damp) til ei væske. Vanlegvis oppstår kondensasjon når gass blir avkjølt til væskeform, men kan òg oppstå visst gassen blir komprimert (t.d. at trykket aukar). Ei væske som har kondensert frå ein gass blir kalla kondensat. Utstyr eller lekam som fører til kondensert væske blir kalla kondensator.
Kondensasjon av gass til væske er det motsette av fordamping eller koking, og er ein eksotermisk prosess, som betyr at varme blir frigjort. Vatn som ein kan sjå på utsida av kalde glas på ein varm dag er kondensasjon.
Kondensasjon av vatn i naturen
Vassdamp frå lufta som kondenserer naturleg til vatn på kalde flater blir kalla dogg. Vassdamp vil berre kondensere på ei flate visst flata har lågare temperatur enn vassdampen eller når vassdampen er i likevekt i lufta, t.d. at lufta er metta med fukt. Når vassdamp kondenserer på ei flate, varmar den opp flata den kondenserer på. Vassmolekyla bringar varme til flata, og fører til at temperaturen i den omliggande atmosfæren fell lite grann. I atmosfæren er det kondensasjonsprossessar av vassdamp som produserer skyer. Doggpunktet til ein luftpakke er temperaturen som luftpakken må avkjølast til for at lufta skal kunne kondenserast.
Luft kan berre innehalda ei viss mengd vassdamp. Denne grensa varierer med temperaturen, og jo høgare temperaturen er jo meir vassdamp kan lufta halde på.
Søndmørsk Grammatik
Boka Søndmørsk Grammatik eller kortfattet Underretning om Bygdemaalet paa Søndmør er Ivar Aasen sin grammatikk over sunnmørsmålet som han skreiv og gav ut i løpet av nokre få månader våren 1851.
Ivar Aasen hadde da solid erfaring med målføregransking etter å ha gjeve ut Det norske Folkesprogs Grammatik i 1848. Mauritz Aarflot sette idéen i Ivar Aasen da han vitja Åsen-garden den 19. november 1850; den 10. februar 1851 byrja Ivar Aasen å skrive på dømesamlinga, og 24. mai same året gjorde han unna sistekorrekturen.
Boka kom ut i ny utgåve med nokre få rettingar av Sigurd Kolsrud i 1924 som åttande bandet i skriftserien Norske Maalføre.
Fylkesveg 517
Fylkesveg 517 (Fv517) går mellom Lovraeid og Jelsa i Suldal. Veglengda er 17,8 km.
Han tar av frå riksveg 13 ved Lovraeidet og går vestover langs sørsida av Sandsfjorden til Jelsa ferjekai.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg. Strekninga mellom Tysingvatnet og Lovraeidet blei overført til fylkesveg 46 då Sandsfjordbrua opna 27. november 2015.
Yoshihito Suzuki
Yoshihito Suzuki er ein tidlegare japansk fotballspelar.
Han spela for klubbane JEF United Ichihara og Omiya Ardija.
Abel
Abel er eit namn som kan vera både førenamn og etternamn og brukast av både menn og kvinner. Det har stor utbreiing på grunn av sitt hovudsakleg bibelske opphav.
Mannsnamnet Abel (gjennom gresk frå hebr. הֶֽבֶל [heḇel]) tyder andedrag eller vindpust, og kjem frå den bibelske personen Abel. Abel var andre sonen til Adam og Eva og vart drepen av bror sin, Kain. I kristen tradisjon såg ein han som eit bilete på uskuldig liding, noko som kunne minna om Jesus, og namnet vart derfor svært mykje brukt av kristne. Førenamnet Abel har ikkje norsk namnedag, men vert feira den 30. desember i Sverige.
Kvinnenamnet Abel er truleg ei forkorting av det greske namnet Abelone, som igjen kan tyda dotter av Abel. Det er noko brukt i Danmark, men svært uvanleg i Noreg.
Etternamnet Abel er mest utbreidd som tysk og askenasisk-jødisk etternamn. Det har fleire opphav — vanlegast er opphavet i mannsnamnet Abel, men i ein del fall heng namnet saman med lokale stadnamn; slik har det t.d. vorte føreslege at den norske slekta Abel kan ha namnet sitt frå byen Abild i Tønder kommune i Sønderjyllands len i Danmark.
Abel eller Abild har vidare gått inn som etternamn, anten åleine eller i gardsnamn, som Abelseth og Abildgaard.
Ethelred II av England
Ethelred II, med tilnamnet «den rådville», var konge av England frå 978 til 1013 og 1014 til 1016. Han arva trona då han var omkring ti år gamal, etter mordet på halvbroren hans, Edvard martyren.
Ifølge William av Malmesbury gjorde Ethelred frå seg i døypefonten då han blei døypt, noko som skal ha ført til at St. Dunstan profeterte at det engelske monarkiet ville bli styrta under styret hans. Denne historia er høgst sannsynleg ein seinare fabrikasjon.
Den engelske forma av kallenamnet «den rådville» er «the Unready», eit ord som i dag tyder «den som ikkje er klar». Men på gamalengelsk tyder det «den som er utan råd», og det er også eit ordspel på namnet Ethelred, som tyder «den som har eit godt råd».
Ethelred fekk minst seksten barn gjennom to ekteskap. Det første var med Ælfgidu, som var dottera til ein ealdorman frå Northumbria, og det andre, inngått i 1002, med Emma av Normandie, som var grandtanta til Vilhelm erobraren. Vilhelm brukte seinare denne slektskapen då han gjorde krav på den engelske trona.
I Snorre Sturlason sine norske kongesoger vert Ethelred kalla «kong Adalråd».
Edgard Varèse
Edgard Victor Achille Charles Varèse ofte kjend som Edgar Varése, var ein fransk-amerikansk moderne komponist. Han etterlét seg eit mindre verk (til saman rundt tre timar), men er blitt rekna blant dei viktigaste komponistane frå 1900-talet, og er blitt rekna som ein opphavsmann til elektronisk musikk.
Varèse sin musikk vektlegg rytme og klangfarge. Han tok for alvor i bruk støylydar og gav dei ei sentral plassering i verka sine. På denne måten førebudde han bruken av dei nye elektroniske instrumenta i den klassiske musikken. Varese såg på musikk som organisert lyd, der alle lydar kunne nyttast i komposisjonsprosessen. Rytmikken blei det viktigaste elementet i musikken, og slagverksfamilien har ein sentral plass. Dette kjem særleg fram i det mest kjente verket hans, Ionisation (1931). Orkesteret han nyttar i denne komposisjonen, består av 13 musikarar som alle spelar ulike slagverksinstrument, til saman 37 instrument, i tillegg til to sirener.
Pastillen Knott
Knott er ein pose med pastillar som Nidar AS lagar og distribuerer. Produktet vart introdusert i 1960.
I åra 1960-1975 var produksjonen og distribueringa gjort av Kielland A/S, men har blitt overteke av Nidar sidan den gongen føretaka fusjonerte.
Posen med Knott inneheld småe pastillar med tre ulike farger og smakar; brun (salmiakk), grå (lakris) og kvit (peparmynte).
Ankerhandteringsskip
Ankerhandteringsskip (engelsk: Anchor Handling Tug Supply (AHTS) vessel) er ein skipstype som er utstyrt med ein vinsj som kan taue og ankre opp oljeplattformar og elles fungere som supplyfartøy.
AHTS er tyngre og meir avanserte enn PSV (Platform Supply Vessel).
Akhíllio
Akhíllio (gresk Αχίλλειο) er ein tidlegare kommune noko sør for midten av øya Kérkyra i periferieininga Kérkyra i periferien Dei joniske øyane i Hellas. Akhíllio vart innlemma i kommunen Kérkyra i 2011, men inngår frå 2019 som ei kommunaleining i kommunen Sentral-Kérkyra og dei diapontiske øyane.
Straume
Det heiter Straume fleire stader:
Nord-England
Nord-England (engelsk Northern England, North of England, North Country eller berre the North) er ein uformell region nord i England. Nord-England er ikkje ei administrativ eining, men ei fellesnemning for fylke nord for eit visst punkt, ofte rekna som elva Trent. Nordgrensa er danna av Skottland. Det kan også definerast som området på kvar side av fjellkjeda Penninane midt i England, eller som det tradisjonelle utbreiingsområdet for nordengelske dialektar.
Tre offisielle engelske regionar høyrer til Nord-England: North East, North West og Yorkshire and the Humber. Til saman har fylka som utgjer Nord-England eit folketal på rundt 14,5 millionar over eit område på 37 331 km². Dei største byane er Manchester, Liverpool, Leeds, Sheffield, Bradford, Newcastle upon Tyne, Huddersfield, Kingston upon Hull, Sunderland og Preston.
Historie
I oldtida var store delar av området kjend som Brigantia, heimlandet til brigantes-stammen og det største britonske kongedømet på øya Storbritannia. Etter den romerske erobringa av Britannia blei den nordlege byen York (Eboracum) hovudstad for provinsen. Angliske busetjarar skapte rika Bernicia og Deira som seinare blei til det mektige kongeriket Northumbria. Riket stod for ein kulturell, religiøs og vitskapleg gullalder med klosteret på Lindisfarne som hovudpunkt. Vikingar frå Skandinavia og Irland tok seinare kontroll over mykje av området, som blei del av Danelagen med nært samband til Mann og øyane, Dublin og Noreg. Northumbria blei sameint med resten av England under Eadred rundt 952.
Etter den normanniske erobringa av England i 1066 blei store delar av området lagt øyde under herjinga av Nord-England då Vilhelm erobraren ville kua heile landet. I seinmellomalderen og fram til 1641 blei Nord-England styrt av eit råd (Council of the North) underlagt monarken. Grenseområdet mot Skottland opplevde stadig strid fram til sameininga av Storbritannia i 1707.
Gunn Imsen
Gunn Imsen er lærebokforfattar og professor ved Pedagogisk Institutt ved Noregs Teknisk-Naturvitskaplege Universitet (NTNU) i Trondheim.
Gunn Imsen er ein sentral person innan forsking på pedagogikk og didaktikk samt det praktisk pedagogiske arbeidet i Noreg. Ho har vore gjesteforelesar ved fleire utanlandske universitet og har delteke i ei rekke styre og komitear, samt leia fleire forskingsprosjekt.
Særleg kjent er ho som forfattar av læreboka Elevens verden - innføring i pedagogisk psykologi som kom ut første gong i 1984 og som i revidert form framleis er eit sentralt verk innan pedagogutdanninga både i Noreg og utanlands, spesielt i Norden. Gjennom denne og tvillingboka Lærerens verden - innføring i generell didaktikk (1997) har Imsen hausta anerkjenning for evna til å presentere kompliserte teoriar på eit forståeleg nivå.
Forskingsarbeidet hennar omfattar læring og motivasjon, likestilling, læringsmiljø og skulemiljø.
Hagenisse
Hagenisse er ein måla figur i keramikk som nyttast som pynt i hagen. Figuren kan minne om ein nisse eller gnom.
Vidar Kleppe
Vidar Sveinung Kleppe er ein norsk politikar som var ein sentral politikar for Framstegspartiet fram til 2001. Han var stortingsrepresentant for Vest-Agder 1989–1993 og 1997–2001 og 2. nestformann i Framstegspartiet 1995–1999. Han vart i 2001 suspendert frå Framstegspartiet etter å ha vorte skulda av Carl I. Hagen for å vera ein «edderkopp», og melde seg då ut. Han var leiar for Demokratane frå 2002 til 2012. Han er no medlem av Vest-Agder fylkesting og Kristiansand bystyre.
Kleppe er busett i Vågsbygd i Kristiansand kommune.
Bakgrunn
Kleppe er utdanna mekanikar ved Maskin- og mekanikarskule i 1981.
Han reiste i utanriks sjøfart 1981–1982, og var deretter industriarbeid i Kristiansand 1982–1987. Han var sjølvstendig næringsdrivande 1987–1989. Han var tilsett i Dica Reklame 1994–1997.
Politisk karriere
Kleppe starta den politiske karrieren sin på 1980-talet då han var medlem av Kristiansand formannskap og bystyre i periodane 1987–1991, 1995–1997 og 2003–2007. Han var medlem av Vest-Agder fylkesting 1995–1997 og 2003–2011. Han byrja sin rikspolitiske karriere då han vart innvald på Stortinget i 1989. Han markerte seg på 1990-talet som ein restriktiv innvandringspolitikar både i Frp og i norsk politikk.
Kleppe vart suspendert frå Frp i mars 2001. Carl I. Hagen var overtydd om at Kleppe hadde ambisjonar om å verta etterfølgjaren hans. Han melde likevel seg ut av partiet same år. Etter ein snartur innom Det Liberale Folkepartiet stifta han i 2002 partiet Demokratane, som han var leiar for i perioden mellom 2002 og 2012.
Kleppe var ein av Stortingets mest markante politikarar på 1990-talet. Han var hovedarkitekten bak at Stortinget vedtok lik krigsinvalidepensjon, uavhengig av om den pensjonerte hadde vore dekksgutt eller kaptein i krigsåra 1939–1945. Kleppes framlegg om fangeerstatning (100 000 kroner) til norske fangar i japansk-kontrollerte område under den andre verdskrigen, fekk full tilslutting av Stortinget.
Vidar Kleppe er son av direktøren Erling Kleppe (1941–1989) og husmora Harriet Kleppe (fødd Uthaug: 1944–2018). Kleppe er gift med Elin Dyrstad Kleppe og har tre born.
Eufemia av Arnstein
Eufemia av Arnstein (fødd rundt 1270) var gift med Håkon V Magnusson og var dermed dronning av Noreg.
Eufemia var dotter av grev Günther av Arnstein, men voks opp hjå morfaren, fyrst Vitzlav II av Rygen. Våren 1299 blei ho vigd til Håkon Magnusson i Mariakirken i Oslo, som blei krona til konge av Noreg nokre månader seinare. Som morgongåve fekk ho jordegodset og øya Bygdøy. Kongeparet fekk ei dotter, Ingeborg.
Dronninga er kjend for ei kulturell interesse som mellom anna blir vist i at ho fekk omsett ein del riddeaforteljingar til svensk, dei såkalla Eufemiavisene.
Merkendorf i Mittelfranken
Merkendorf er ein by i Tyskland i delstaten Bayern, i Landkreis Ansbach med om lag 3 000 innbyggjarar.
Historie
Byen vart grunnlagd rundt 1249 og fekk byrettar rundt 1398.
Takuma Sugano
Takuma Sugano er ein tidlegare japansk fotballspelar.
Han spela for klubbane JEF United Ichihara, Ventforet Kofu og Shonan Bellmare.
Rektor
Rektor (frå latin rector, 'styrar', av regere) er tittelen til ein leiar av ein skule eller annan utdanningsinstitusjon. Rektorar er ofte kalla skuleleiarar, men dette omgrepet femner om alle i leiinga ved skulen. Rektor har normalt både det pedagogiske, administrative og økonomiske ansvaret for skolen. I nokre tilfelle, og særleg ved små skular, kan rektor også ha undervisning som del av stillinga si.
Rektorar i Noreg
Opplæringslova set krav om pedagogisk kompetanse til den som skal vere rektor i grunnskulen eller vidaregåande opplæring.
Leiinga ved skulen ellers omfattar gjerne ein assisterande rektor og/eller ein undervisningsinspektør. Når rektor er fråverande, trer desse inn og fungerer som rektor. Dette er vesentleg ettersom ein skule alltid skal ha definert ein ansvarleg leiar.
Utdanning
Rektorar i norsk grunnskule har tradisjonelt ikkje hatt formell utdanning som rektor, utover dei kompetansekrava som finst for undervisningspersonale elles. Det har dei siste åra vorte meir vanleg at rektorar har skuleleiarutdanning, eller tek slik utdanning kort tid etter at dei tiltrer i jobben. Universiteta i Oslo og Tromsø, samt høgskolane i Agder og Sogn og Fjordane tilbyr masterprogram i utdanningsleiing.
I Osloskolen er det sidan 2002 utdanna skoleleiarar gjennom eit eige program i samarbeid med Handelshøyskolen BI. Programmet vert omtalt som eit masterprogram, men saknar den naudsynte akkrediteringa frå NOKUT.
13. juni 2008 sette regjeringa fram eit forslag om formell utdanning for rektorar.
Alfred den store
Alfred den store var konge av Wessex frå 871 og til han døydde. Han var også den mektigaste kongen i England, og sjølv om han aldri herska over heile det som i dag er England blir han likevel gjerne rekna som konge av landet. Alfred blir rekna som ein av dei mest sentrale personane i samlinga av England og i forsvaringa av riket mot danane, og han har derfor fått tilnamnet «den store». Han var også den første kongen som hadde tittelen «konge av England» i levetida si. I motsetjing til andre tidlege engelske kongar veit ein mykje om livet hans, ettersom Asser, biskopen av Sherborne, skreiv ein biografi om han.
South Kensington undergrunnsstasjon
South Kensington undergrunnsstasjon er ein stasjon på Piccadilly-linja, District-linja og Circle-linja i London. Han er ein del av London Underground og ligg i London Borough of Kensington and Chelsea.
Gloucester Road undergrunnsstasjon
Gloucester Road undergrunnsstasjon er ein stasjon på Piccadilly-linja, District-linja og Circle-linja i London. Han er ein del av London Underground og ligg i London Borough of Kensington and Chelsea. Stasjonen hadde i 2007 over 13 millionar besøkande.
Byrknesøyna
Det er dagleg samband med Bergen både med hurtigbåt (om lag ein times reise) og buss. Med bil følgjer ein E39 frå Bergen til Knarvik og deretter riksveg 57 frå Knarvik til Leirvåg. I 2007 byrja arbeidet på eit nytt brusamband som gjorde Byrknesøyna, Mjømna og Sandøyna landfaste. Brua går over Brandangersundet ved Fivelsdal.
Vest og nordvest for Byrknesøy er det ein skjergard med over 1000 øyar, holmar og skjer. Utanfor skjergarden heilt vest i havet ligg Holmengrå fyr og litt lengre sør ligg Fedje.
Etter ein periode med stagnasjon og fråflytting, har Byrknesøy dei siste ti - femten åra snudd trenden. Mange unge har busett seg på øya og fiskeoppdrettsnæringa har skapt nye arbeidsplassar både på sjø og land.
Det høgaste fjellet på Byrknesøy er Veten, 194 moh.
Natur, friluftsliv, kultur og næringsliv
Heile området vest for Byrknesøy er mykje brukt til sportsfiske og kajakkpadling. Det er rikeleg med fisk og skaldyr og det er høve for havfiske ved Holmengrå fyr som ligg ute i havet rett vest for Byrknseøy.
Landskapet på Byrknesøy er eit typisk vestlandsk lyngheilandskap. Det største fjellet ligg midt på øya (Veten - 194 moh.) og på ein klår dag kan ein frå her sjå Troll-plattforma som ligg om lag 70 km vest i havet.
Av dyreliv finst det mengder av forskjellig sjøfugl og ein del havørn, niser, havoter og ein og annan småkval. Det er òg ein del hjort og orrfugl på Byrknesøy.
I Barvågen på Byrknes ligg Gulen Fiskarbondemuseum, som er bygd opp slik eit fiskarbondebruk var på 1800-talet. I sjøbua er det eit museum med utstilling av gamle reiskapar ein nytta på den tida. Det er eit aktivt Ungdomaslag på Byrknes som heiter U/L Havgula. Dette laget vart stiftet så langt tilbake som i 1946 og tok i si tid initiativet til å få bygd samfunnshuset på Byrknes. Havgula eig i dag dette huset som er det kulturelle senteret på Byrknes.
Hovudnæringa på Byrknesøy er fiske, og det er fleire fiskebruk og oppdrettsanlegg på øya. Det vart òg drive ein del med sau.
Historie
På 1700-talet var Berholmen, som ligg litt nord for Byrknesøyna, eit livleg handelssenter og distribusjonsstad for fisk til Bergen. Seinare vart fleire av bygningane flytta til Byrknesøy. Fabrikken spesialiserte seg på hummar og krabbe og framstår saman med fiskeindustrien i Askvoll som eitt av to tyngdepunkt i den norske krabbeindustrien. Fabrikken vart lagd ned i 1970-åra.
Bygder
Byrknes ligg på vestsida av øya. Her er det hamn godt verna bak to moloar, butikk og skule. Byrknes er ein av skulekrinsane i Gulen kommune. Brimnes ligg sørvest på Byrknesøy, på vegen mot Gråvika som var det gamle ferjeleiet. Vikingneset ligg på søraustspissen av Byrknesøy. Her er det eit større hyttefelt. På sjølve Vikingneset står ein av overvakningsradarane for innseglinga til Mongstad Raffineri. På nordsida av Vikingneset ligg Gråvika med det gamle ferjeleiet på Byrknesøy.
Neápoli i Kozáni
Neápoli (gresk Νεάπολη) er ein distriktsby og ein tidlegare kommune i periferieininga Kozáni i Vest-Makedonía i Hellas. Neápoli inngår frå 2011 som ei kommunaleining i kommunen Vóio.
Ved folketeljinga i 2011 hadde kommunaleininga Neápoli 4 100 innbyggjarar, medan tettstaden med same namn hadde 2 285 innbyggjarar.
Fylkesveg 519
Fylkesveg 519 (Fv519) går mellom Nordbø i Rennesøy og Jelsa i Suldal, størstedels som ferjestrekning.
Han tar av frå E39 ved Nordbø og går austover til Hanasand, via tunnel under Talgjefjorden, vidare langs sørsida av Finnøya til Judaberg og deretter med ferje over Nedstrandfjorden til Nedstrand og vidare til Jelsa.
30. oktober 2009 vart Talgjefjordtunnelen mellom Rennesøy og Finnøy med arm til Talgje offisielt opna etter at arbeida på vegstrekninga hadde starta i august 2006. Ferjestrekninga mellom Hanasand og Ladstein vart nedlagt same dag.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
George R.R. Martin
George Raymond Richard Martin, òg kjend som GRRM, er ein amerikansk forfattar og manusforfattar av fantasy, horror og science fiction. Han er best kjend for bokserien A Song of Ice and Fire, utgangspunktet for TV-serien Game of Thrones.
Bakgrunn
George Raymond Martin var fødd i Bayonne i New Jersey som son av hamnearbeidaren Raymond Collins Martin og kona hans Margaret Brady Martin. Han har to yngre systrer, Darleen og Janet.
Martin blei oppforstra som katolikk og tok Richard som konfirmasjonsnamn som trettenåring. Faren hans var halvt italiensk medan mora var halvt irsk. Han er også av engelsk, fransk, tysk og walisisk avstamming.
Allereie som liten skreiv han og selde «monsterforteljingar», med dramatiske opplesingar inkludert, til ungane i nabolaget. Han selde sine første science fiction-noveller som 21-åring. Den første han selde var «The Hero», som kom ut i Galaxy si februar 1971-utgåve. «With Morning Comes Mistfall]», gjeve ut i in Analog i 1973, blei nominert til Hugo-prisen og Nebula-prisen
Takenori Hayashi
Takenori Hayashi er ein tidlegare japansk fotballspelar.
Han spela for klubbane JEF United Chiba, Kyoto Sanga FC, Júbilo Iwata, BEC Tero Sasana og Oita Trinita.
Sukkót
Sukkót (hebr. סֻכּוֹת el. סוּכּוֹת sukkōt) eller lauvhyttefesten er ei jødisk høgtid som varar i sju dagar frå den 15. tisjré. Høgtida er dels ein innhaustingsfest og dels til minne om israelittane sitt opphald i øydemarka under utgangen av Egypt og om gleda over Toráen.
Sukkáen, eller lauvhytta
Sentralt under sukkót står sukkáen, eller hytta: Dette er ei lita, ikkje-permanent hytte oppført spesielt for sukkót og nedteken att når sukkót er over. I rabbanittisk jødedom er det eit krav at taket skal vera glisse nok til at ein kan sjå stjernene gjennom taket når ein sit i hytta. Samaritanarane byggjer derimot hytta med solid tak.
Det blir rekna som ein misvá (påbod) å eta måltida sine i sukkáen under sukkót.
Luláben, eller palmegreina
Ein luláb er strengt teke ei palmegrein, men ordet blir òg bruka om bunten som inneheld ei palmegrein, to pil- eller seljekvistar og tre greiner av myrt. Desse, saman med sitrusfrukta etróg (sukatsitron), utgjer «dei fire slaga». Det er ein misvá å halde desse fire slaga i hendene og å riste dei mot alle dei fire himmelretningane og i tillegg opp og ned under sukkot.
Gangaren Brynjulv Olsson
Gangaren Brynjulv Olsson eller Haugelåten, er rekna som ein av dei eldste slåttane frå Tinn. Slåtten er knytt til Brynjylv Olsson, ein av dei første spelemennene i området, og er spela i fleire nærskylde variantar. Slåtten vart skriven ned av Johan Halvorsen, og seinare arrangert av Edvard Grieg i hans Opus 72 (Haugelåt).
Slåttesegna
Det er knytt ei kjend segn til denne slåtten. Brynjulv var i fjellet med fedrift ein gong, og medan han var der kom ein stut bort for han. Medan han leita etter stuten vart han trøytt og la seg til å sova eit bel. Brått vakna han av at einkvan tulla så vent, og under ein nut såg han ei stor ferm kvinne med fagert hår. Ho dansa og hoppa ikring og tralla ein slått:
Attanfor nuten fann han og stuten sin, og då han kom heim, tok han fela og spela slåtten (Stevet attgjeve frå Tov Flatin).
Variantgruppa
Variantgruppa har nr 150 i hardingfeleverket (Band III). Fire variantar er registrert i Vinje og Rauland, to er frå Bø og Tuddal, og ein frå Numedal. Halvorsen si nedskrift av Haugelåten er ikkje teken med i lista.
JACK Audio Connection Kit
JACK Audio Connection Kit (JACK) er ein miksar/tenar som sit mellom lydhandsamarprogram på brukarnivå og ein lågniva lydhandsamingsinfrastruktur som ALSA i Linux-kjernen, OSS på UNIX, Core Audio på Mac OS X og ASIO på Windows. JACK vart frå grunnen konstruert for proffesional bruk, der låg forsenking er viktig.
Oppbygging
Funksjonaliten og programmeringsgrensesnittet til JACK er på eit høgare nivå enn underliggande lydhandsamingsinfrastruktur som ALSA, OSS, FFADO, CoreAudio, ASIO og PortAudio. JACK inneheld funksjonaliten som tillet utveksling og miksing av audiostraumar mellom ulike prosessar (tenarar og brukarprogram), grensesnitt og lydkort. JACK abstrakterer grensesnittet mellom ulike processar, og tek seg av trådhandsaming og synkronisering, slik at programmeraren kan konsentrera seg om å skriva kode for funksjonalitet. Internt i JACK vert kvar audiosample representert på enkelpresisjon flytkommaformat. JACK tek hand om konvertering til/frå 16- og 24-bit fastkommarepresentasjon som I/O-einingane nyttar.
JACK er bygd opp av fleire modular: jackd er ein tenarprocess (eller «deamon» om ein nyttar UNIX-terminologi) og libjack er eit biblioteket som brukarprogamma linkar til. Som anna lydhandsamingprogramvare kommuniserer JACK med drivarane via attendekallfunksjonar. I tillegg til å ruta audiostraumar mellom brukarprogram som køyrer som eigne prosessar kan JACK òg utvidast med plugin som nyttar prosesskontekst som JACK.
JACK nyttar funksjonaliteten som er innebygg i den underliggande infrastrukturen og innfører ikkje forseinking ut over forseinking som stammar frå ALSA eller CoreAudio. Det ekstra laget med programvare i JACK innfører litt ekstra arbeid for prosessoren, men ekstralasta er ikkje meir enn rundt 1%.
JACK på fleire operativsystem
JACK vart utvikla for Linux, men køyrer òg på fleire UNIX-liknande operativsystem, som BSD, FreeBSD, NetBSD, OpenBSD og Mac OS X. JackOSX er ei programvarepakke som tilpassar JACK for Apple CoreAudio. JACK kan lett tilpassast alle operativsystem med POSIX-grensesnitt. Etter som Windows òg har eit POSIX-grensesnitt (i tillegg til WinAPI) kan JACK nyttast på Windows-maskinar. I praksis er det likevel ASIO som er mest utbreidd nytta i samband med profesjonell lydhandsaming på Windows-maskinar.
Verktøy
JACK har fleire små program som utfører ymse oppgåver.
qjackctl
qjackctl er eit Qt-basert grafisk controllprogram for JACK. qjackctl let brukaren oppretta forbindelsar mellom ulik lydkjelder, tenarar, brukarprogram og utgangar ved å ta tak i kjelder med markøren og dra dei til program og/eller utgangar.
jack_lsp
jack_lsp er eit kommandolinjeverktøy som listar informasjon om I/O-portane som JACK kjenner til.
NetJack
NetJack er ein modul som utvidar JACK med nettfunksjonalitet. NetJack har ein «meister» som sender ein audiostraum og ein eller fleire mottakarar (slavar) som tek imot audiostraumen. NetJack syt for at alle mottakarane er synkroniserte med sendaren, slik at det ikkje oppstår datatap.
Kjelder
<References/>
Qinghai
Qinghai (kinesisk skrift 青海, pinyin Qīnghǎi) er ein provins i Folkerepublikken Kina. Han har fått namnet sitt etter den store Qinghaisjøen (Koko Nor). Provinsen grensar til Gansu i nord-aust, Xinjiang i nord-vest, Sichuan i sør-aust og Tibet i sør-vest. Qinghai dekker eit flatemål på 721 000 km². Folketalet vart i 2009 berekna til 5,57 millionar. Xining er hovudstad i provinsen.
Geografi
Qinghai ligg på den nordaustlege delen av det tibetanske platået. I gjennomsnitt ligg landskapet i Qinghai over 3 000 meter over havnivå. Fjellkjeder som Tanggula Shan og Kunlun Shan set preg på provinsen.
Qaidam-bekkenet ligg i det nordvestlege Qinghai. Bekkenet ligg mellom 2 600 og 3 300 meter over havet. Om lag ein tredel er av området er ørken, som hyser rike mineralførekomstar. Qinghaisjøen (Koko Nor) er den største saltvassinnsjøen i Kina, og den nest største i verda.
I flatemål er Qinghai den største provinsen i Kina. Tek ein dei autonome regionane med, er Xinjiang den største landeininga i Kina.
Klima
Middeltemperaturen for året er mellom −5 og 8 °C. Januartemperaturen varierer frå −18 til −7 °C og julitemperaturen varierer frå 15 til 21 °C. Qinghai kan i perioden frå februar til april vere utsett for kraftige vindar, så vel som sandstormar.
Historie
Delar av området som i dag er Qinghai kom for om lag 2000 år sidan under Han-dynastiet sin kontroll. Store delar av regionen låg likevel utanfor sjølve Kina, og var lenge kjent under mongolske namnet Kokonur. I området møttest folk av tibetansk, mongolsk, hankinesisk og tyrkisk opphav.
Tang-dynastiet og seinare kinesiske dynasti låg stendig i strid med tibetanske stammer. Dei nordlege og austlege delane av Qinghai vart kontrollert av Ming-dynastiet i sine tidlege år, seinare var dei prega av oppstandar mot sentralstyring. Frå seint i Ming-dynastiet si tid til 1724 var ein stor del av dagens Qinghai kontrollert av khoshut-mongolar. Då vart regionen erobra av Qing-dynastiet sin hær.
Etter det stortibetanske riket gjekk under, eit rike som sameina Tibet under ein tsenpo (btsan po), ein keisarlik herskar, vart det ikkje seinare danna noko tibetansk rike som omfatta heile det tibetanske høglandet. Særleg det austlege Tibet vart splitta opp i små og mellomstore rike og område, som samstundes hadde band til den seinare Dalai Lama si regjering i Lhasa.
Sidan ca. 1727 vart Kokunor-territoriet, som omfatta det nordlege Kham og størstedelen av Amdo, styrt frå byen Xining. Denne by låg fram til tidleg på 1900-talet under provinsen Gansu.
1781-84 gjorde hui-muslimane opprør mot den kinesiske sentralregjeringa. I 1807 gjorde dei tibetanske stammene opprør. Ein oppstand, Dungan-revolten (1895-96) braut ut i Qinghai.
Etter Xinhairevolusjonen herska muslimsk-kinesiske huiguvernørar og krigsherrar over storparten av regionen fram til 1928. Gjennom Nordekspedisjonen fekk då nasjonalistane kontroll over Kokunor, som same året, 1928, vart omdanna til provinsen Qinghai. Fram til den kinesiske borgarkrigen enda i 1949, var Qinghai base for den muslimske krigsherren Ma Bufang. Tida 1950-58 føregjekk den kinesisk-tibetanske krig i Qinghai, samstundes med ein Kuomintangleia islamsk oppstand.
I 1993 vart eit muslimsk opprør slått ned av dei kommunistiske styresmaktene.
Innbyggjarar
Eit lite fleirtal, 54,5 %, av innbyggarane i Qinghai er han-kinesarar. Dei andre folkegruppene er tibetanarar 20,87 %, huifolk 16 %, tufolk 4 %, salarfolk og mongolar.
Administrasjonseiningar
Qinghai er delt i 8 einingar på prefekturnivå (Eitt byprefektur, eitt prefektur og seks autonome prefektur)
Dei åtte einingane på prefekturnivå er delt i 43 einingar på fylkesnivå (4 distrikt, to byfylke, 30 fylke og 7 autonome fylke). Desse er i sin tur delt i til saman 429 einingar på kommunenivå (115 bykommunar, 253 landkommunar, 30 etniske kommunar og 31 subdistrikt).
Økonomi
Økonomien til Qinghai er mellom dei minste i Kina. Bruttonasjonalprodukt for 2009 utgjorde 0,3 % av heile landets økonomi.
Landbruk er ei hovudnæring, der husdyrhaldet er særleg viktig. Store buskapar med sauer, geiter og jakar vert gjætt over vide beitemarker. Avl av storfe, gris og hest vert drive i noko mindre skala. Jordbruket er konsentrert aust i provinsen langs elvane Huang Shui og Huang He. Viktigaste jordbruksproduktet er kveite, framom bygg, poteter og raps.
Tungindustrien omfattar jarn-og stålproduksjon, eit av Kinas største aluminiumsverk ligg i nærleiken av hovudstaden Xining. Annan industri tilverkar ull- og hudprodukt, matvarer og kjemikaliar. I Qaidambekkenet finst rike mineralressursar med mellom anna store førekomstar av salt. Reservane av høvesvis sylvin, magnesitt, litium, jod og svovel i provinsen er alle dei største i Kina. Ved Lenghu vinn ein ut olje og gass, noko som har gitt viktige bidrag til økonomien i provinsen. Eit av Kinas største vasskraftverk ligg ved Longyangkløfta langs Huang He.
Dei egadiske øyane
Dei egadiske øyane (latin Aegates Insulae; italiensk Isole Egadi) er ei øygruppe av små fjellkledde øyar i Middelhavet, nordvest for Sicilia i Italia, nær byen Trapani.
Favignana (Aegusa) er den største av øyane og ligg 15 km vest for Trapani. Levanzo (Phorbantia) ligg 12 km mot vest, medan Marettimo, kalla Iera Nesos i antikken, ligg 24 km vest for Trapani. Det er òg nokre mindre øyar mellom Favignana og Sicilia.
Ein har funne spor etter grottemåleri frå yngre steinalder i grotter på Favigana og Levanzo.
Øyane var åstad for tapet til den kartagesiske flåten for C. Lutatius Catulus i 241 f.Kr. som enda den første punarkrigen.
Øyane høyrte til Pallavicini-familien frå Genova fram til 1874, då dei vart kjøpt av Florio-familien frå Palermo.
Jean Piaget
Jean Piaget var ein sveitsisk psykolog, biolog og filosof. Piaget sin teori om kognitiv utvikling har hatt stor påverknad, spesielt i Lev Vygotsky og Lawrence Kohlberg sine arbeid innan pedagogisk forsking. Mellom anna har filosofen og sosialteoretikaren Jürgen Habermas fletta inn Piaget sitt tankemønster i sine arbeid, tydelegast i The Theory of Communicative Action. Piaget hadde også ein stor innverknad på fagområde som informatikk og kunstig intelligens. Seymour Papert nytta Piaget sitt arbeid medan han utvikla programmeringsspråket Logo. Alan Kay nytta Piaget sine teoriar som basisgrunnlag for programmeringskonseptet Dynabook, eit forstadium i utviklinga av grafiske brukargrensesnitt.
Liv
Piaget vart fødd i Neuchâtel i den fransktalande delen av Sveits. Far hans, Arthur, var professor i mellomalderlitteratur ved universitetet i Neuchâtel. Jean Piaget modna tidleg som barn og utvikla ei interesse for biologi, spesielt for blautdyr, og hadde gjeve ut ei mengd forskingsrapportar om emnet allereie før han var ferdig med vidaregåande skule.
Han tok doktorgraden sin i naturvitskap ved universitetet i Neuchâtel og studerte ein kort periode ved universitetet i Zürich. Det var under denne perioden han utvikla interessa si for psykoanalyse.
Like etter studia flytta han til Grange-aux-Belles i Frankrike for å undervise ved ein guteskule som vart driven av Alfred Binet, utviklaren av Binet intelligenstest. I 1921 reiste han attende til Sveits som direktør for Rousseau institutt i Genève.
I 1923 gifta han seg med Valentine Châtenay, som han fekk tre barn med.
Han var professor i psykologi ved universitetet i Genève frå 1929 til 1975 og vart mest kjend for å kategorisere den kognitive utviklinga i ein serie av fasar. Fasane vart delte inn med tanke på å korrespondere med utviklinga frå spedbarnsalder, barndom, fram til ungdomsalder. Desse fire fasane blir kalla sensomotorisk fase, preoperasjonell fase, konkret operasjonell fase, og sist formell operasjonell fase.
Tsotýli
Tsotýli (gresk Τσοτύλι) er ein landsby og ein tidlegare kommune i periferieininga Kozáni i Vest-Makedonía i Hellas. Tsotýli inngår frå 2011 som ei kommunaleining i kommunen Vóio.
Ved folketeljinga i 2011 hadde kommunaleininga Tsotýli 3 417 innbyggjarar, medan tettstaden med same namn hadde 1 545 innbyggjarar.
IFA
IFA er ein pastill som Nidar AS lagar og distribuerer. Produktet vart introdusert i 1930.
Soge
Den første IFA-pastillen var introdusert av ASOLA, AS O. Larsen, og fanst då berre i smaken søt lakris i ei svart eske. Smaken med salt lakris i ei kvit eske kom seinare, og overtok til slutt for den opphavlege varianten IFA. Produksjonen av IFA vart overteke av Kiellands dropsfabrikk i 1968. I 1975 vart produksjonen flytta over til Nidar då Kielland vart kjøpt opp.
IFA-pastillen er døypt etter den norskfødde songaren Ivar Fridtjof Andresen. Han har tilrådd pastillen, og ein kan lesa eit sitat frå han på baksida av den originale pastilleska:
«''Blandt dens fornemste egenskaper er først og fremst den, at den forebygger tørrhet i hals og svelg. Jeg kan paa det varmeste anbefale denne pastill til sangere, talere, røkere og sportsmenn.''» Ivar F. Andresen, Dresden N. 5-11-30.
Framstilling
Pastillane blir laga med råvarer som blir blanda og kokte. Massen blir så støypt ut i mjøl. Pastilane blir tørka før dei blir skilte frå støypemjølet med børsting og blåsing, og til slutt glansa og pakka i esker.
IFA-variantar
I dag finn ein IFA i fire variantar; den opphavlege pastilleska, og tre posar med større og mjukare pastillar i ymse farger og smakar.
Traktorbensin
Traktorbensin var ein type bensin med lågt oktantall. Dette var eit avgiftsfritt drivstoff i Noreg som tidlegare vart nytta til traktorar og andre motorar med låg kompresjon, som til dømes båtmotorar.
Kohei Uchida
Kohei Uchida er ein tidlegare japansk fotballspelar.
Han spela for klubben JEF United Ichihara.
Pigghudingar
Oppbygnad
Ved første augnekast kan pigghudingane verke som særs primitive livsformer: Dei har særs avgrensa rørsle, dei har ingen bilateralsymmetri og dei manglar ein hjerne i ordets rette forstand. Dette er berre ved første augnekast – dei pentaradialt symmetriske (symmetriske om fem ulike radia) echinodermane me ser i dag stammar faktisk sannsynlegvis frå bilateralsymmetriske stamfedrar. Dette ser me m.a. av korleis den embryonale utviklinga går for seg: pigghudinglarvar er bilaterale og liknar til forveksling på vertebratzygotar.
Kroppsstrukturen til dei vaksne er ei tilpassing til eit stillesitjande eller saktegåande liv. Der er radialsymmetri ein fordel, sidan ei slik organisering av organismen gjer det lettare å syta for nokolunde lik distribuering av kroppsstrukturar. Bilaterasymmetrien på larvestadiet gjer det lettare for det meir aktive livet larvane fører – desse sym med flimmerhår og er langt meir aktive enn sine kjønnsmogne artsfrendar.
Skjelettplatene til pigghudingane vert òg kalla ossiclar, og er kalkplater som veks på utsida av kroppen. Dette er mesodermalt vev; det vil seie vev som er danna av det mesoderme vevlaget i embryo.
Gunnlaug
Gunnlaug er eit kvinnenamn, i norrøn tid også mannsnamn, av norrønt opphav. Det har namnedag den 6. august.
Det norrøne namnet Gunnlaugr er sett saman av gunnr/guðr, 'kamp, strid', og -laug, 'lovnad, vigd'. På moderne islandsk er Gunnlaugur eit mannsnamn og Gunnlaug eit kvinnenamn.
I 2009 var det 457 norske kvinner som heitte Gunnlaug.
Shropshire
Grevskapet ligg rundt seks byar med den tidlegare administrasjonsstaden Shrewsbury, som er både kulturelt og historisk viktig, sjølv om Telford, som vart bygd rundt fleire eldre byarn som Wellington, Dawley og Madeley, i dag er den mest folkerike. Dei andre byane er Oswestry i nordvest, Newport i aust, Bridgnorth i søraust og Ludlow i sør. Whitchurch og Market Drayton i nord er òg to byar.
Ironbridge Gorge-området vert ofte kalla «industrien sin fødestad» og er ein verdsarvstad som omfattar Ironbridge, Coalbrookdale og delar av Madeley. Det finst i tillegg historiske industristader rundt om i grevskapet som Broseley, Snailbeach og Highley samt Shropshire Union Canal.
Shropshire Hills Area of Outstanding Natural Beauty dekkjer om lag ein fjerdedel av grevskapet, hovudsakleg i sør. The Wrekin er eit av dei mest kjende naturlege landemerka i grevskapet,, men dei høgaste åsane er Clee Hills, Stiperstones og Long Mynd. Wenlock Edge er eit anna geografisk landemerke, og elva Severn, den lengste elvar i Storbritannia, renn gjennom grevskapet.. Shropshire har eit areal på, og er det største grevskapet i England som ikkje grensar til havet.
Kristian Brix
Kristian Brix er ein norsk fotballspelar. Han spelar på midtbanen hjå Vålerenga, og har vore med i Vålerenga sidan han var åtte år gammal. Han spela sin første A-lagskamp 17. juni 2007. Brix var leigd ut til Sogndal IL mesteparten av 2008-sesongen.
Brix har spela på aldersavgrensa landslag frå 15-årsalderen.
Basel
Basel (italiensk Basilea og fransk Bâle) er den tredje største byen i Sveits. Byen har innbyggjarar  og eit areal på. I storbyområdet kring Basel, som dels går inn i Frankrike (St.-Louis) og Tyskland (Lörrach, Weil, m.fl.), bur det i alt om lag 740 000 innbyggjarar.
Byen ligg nordvest i Sveits, ved grensene til Frankrike og Tyskland, og ved breidda av Rhinen.
Samferdselstiløva er gode, med blant anna eit jarnbanenett som forgreiner seg til Frankrike, Tyskland og det øvrige Sveits. Stasjonen i Basel er eit av dei viktigaste jernbaneknutepunkta i Europa. Den internasjonale flyplassen ligg i Saint-Louis, på fransk side av grensa, 13 km nordvest for sentrum. Industrien er viktig for Basel, byen er kjent for sin lækjemiddel- og kjemiindustri, som til dømes Hoffmann-La Roche, Novartis og Sandoz. Her er òg produksjon av elektrisk utstyr, maskiner og silke.
Elles kan nemnast at Basel, plasseringa si til trass, er ein viktig sjøfartsby der fleire reiarlag har kontora sine. Sambandet til havet ved hjelp av Rhinen tyder mykje for byen. Elva renn gjennom byen og deler han i to, noko som har gjeve Basel tilnamnet «byen med bruene». Hamna i Basel er endepunkt for skipstrafikken på Rhinen og den einaste hamna i Sveits.
Vidare er Basel og kjent som ein viktig kulturby, der mange kulturfestivalar, arrangement og konsertar blir avvikla. I tillegg til dette er Basel ein internasjonal utdannings- og forskningsby. Universitetet, frå 1460, er det eldste i Sveits.
Namnet Basel var òg nemninga på ein kanton, men denne vart 1833 delt i Basel-Landschaft og Basel-Stadt.